**Беларуская мова 4 клас**

**Тэма: “Канчаткі прыметнікаў у родным, давальным, творным і месным склонах”**

**Мэты:** на канец урока вучні будуць *ведаць* супадзенне форм роднпга, давальнага, творнага і меснага склонаў жаночага роду прыметнікаў;

*умець* правільна пісаць канчаткі прыметнікаў жаночага роду.

**Задачы:**

* садзейнічаць фарміраванню ўмення ўтвараць формы склонаў прыметнікаў жаночага роду, вызначаць склон прыметнікаў па пытаннях, канчатках і склоне назоўніка, які паясняецца прыметнікам;
* стварыць умовы для развіцця арфаграфічнай пільнасці, граматычнага ладу маўлення, пашырэння слоўнікавага запасу;
* выхоўваць любоў да прыроды.

**Ход урока**

1. ***Арганізацыйны этап. Псіхалагічны настрой.***

Весела гучыць званок,

Яго голас нам знаёмы,

Запрашаю на ўрок

Беларускай мовы!

Гульня “Ланцужок пажаданняў”

1. ***Праверка дамашняга задання.***

Узаемаправерка ў парах (практ. 37) па ўзору.

- Якія веды прымянілі пры выкананні д/з?

(алгарытм вызначэння склонаў прыметнікаў)

1. ***Чыстапісанне.***

***Ва яа са на аа***

- Якое слова схавалася?

***В..сна* *в..сновы вёсны в..снянка***

- Якое слова лішняе? (*вёсны*)

-Запішыце аднакаранёвыя словы, вызначыце корань. Пры пісьме звярніце ўвагу на нахіл, спалучэнні літар.

- Якія арфаграмы сустрэліся ў заданні?

***IV. Актуалізацыя ведаў.***

* Якая бывае вясна? (адказы вучняў)

Складанне і запіс сказа пра вясну (1 вучань ля дошкі)

- Якая часціна мовы дапамагла апісаць вясну?

- Што такое прыметнік? Як змяняюцца прыметнікі? Якая частка слова змяняецца ў прыметнікаў?

***V. Паведамленне тэмы і мэты ўрока.***

- Зрабіце вывад, над чым мы будзем працаваць сёння на ўроку? (тэма на дошцы).

- Якія мэты паставім? (адказы)

***VI. Вывучэнне новай тэмы.***

Практ.38 – запіс спалучэнняў слоў у родным, давальным, творным і месным склонах. (адзін вучань піша на дошцы і каменціруе, астатнія – у сшытках).

Праца над правілам с.23.

***VII. Фізкультхвілінка . Гімнастыка для вачэй.***

***VIII. Праверка разумення вывучанага.***

- Якія кветкі паяўляюцца вясной першымі?

Чытанне тэксту “Фіялка” – практ.40.

Гутарка па змесце, вызначэнне тыпу тэксту. Выбарачнае спісванне словазлучэнняў “прыметнік + назоўнік”, вызначэнне роду і склону прыметнікаў (1 вучань ля дошкі)

***IX. Абагульненне і сістэматызацыя.***

Праца ў парах.

Практ.41 – чытанне верша, гутарка па змесце, дапісванне патрэбных прыметнікаў у словазлучэнні.

- Чаму ў творным склоне канчаткі –ой, -ай?

Вынік: правіла с.25.

***X. Кантроль ведаў і уменняў.***

Практ.42 – самастойная работа (паставіць словы ў дужках у патрэбную форму і запісаць, вызначыць склон прыметнікаў)

Узаемаправерка па ўзору.

***XI. Інфармацыя аб дамашнім заданні.***

На дошцы: практ.43, правіла.

***XII. Падвядзенне вынікаў. Рэфлексія.***

- Над якой тэмай працавалі?

- Якія мэты ставілі?

- Нам удалося дасягнуць тых мэт, якія ставілі перад сабой у пачатку ўрока?

-Ці задаволены сваёй працай?

Выберыце радок, які найбольш падыходзіць для вашага самаадчування.

1. Усё зразумеў! Магу расказаць!
2. Трэба яшчэ паўтарыць!
3. Нічога не зразумеў!

Адзнакі за ўрок наступныя ….

- Дзякуй за працу! Урок закончаны.